Wie is dit op die olifant se rug? – toortsie.com
Augustus 20, 2019 Augustus 21, 2019 ~ Toortsie
Wat ‘n fees! Sjoe! Het julle gelees by Kameel? WOW! Ons het gelyndans in ons lieflike rokke en toe word ons verras met Footloose, toe is dit Una in die kollig en ons staan daar verstom, want sy lyk so mooi en die skare juig en gaan mal. Terloops, ons het nog nie al die Towerinne se rokke bewonder nie, julle kan nog steeds julle rokke kom wys op julle blogs.
Dis die een verrassing op die ander. Alles gebeur so vinnig en dis of ek nie alles kan inneem nie. Die een oomblik is ons op ‘n motorfiets, net om die volgende oomblik die geleentheid te kry om die sirkuskarakter te wees waarvan ons nog altyd gedroom het.
Wel, ek het nog nooit vreeslik daaroor gedroom nie, maar sou graag op ‘n olifant se rug wou ry. Ongelukkig was daar net een Towerin wat die beurt kon kry. Mnr Barnum kom toe na my en sê dat hy weet hoe graag ek op ‘n olifant wil ry, maar dat hy eerder wil hê dat ek ‘n nar moet wees, siende dat ek die regte nargesig het! 😳
Ek het my ingehou, maar wonder stilweg wat hy dáármee bedoel. 🥺 Nargesig. 🤨Bid jou dit aan. Ek sou dink hy kies my as nar omdat ek so lank is!
Wel, voor ek my oë behoorlik kon uitvee, het ek ‘n oranje krullebolpruik op my kop en ‘n rooi neus en groot skoene aan en moes ek perform.
Julle weet van narre. Hulle is lomp en oral in die pad, hulle kan net niks behoorlik regkry nie, maar foeter oral in. Hulle val van die fietsies af, kan nie ‘n bal vang nie, noem maar op, val van die swaai af …
Wel, ek hét daai dinge gedoen, lomp en lank soos ek is. Geval oor my eie voete.
Die skare het gelê soos hulle lag.
En weet julle wat? Die bevoorregte Towerin op die olifant het nie omgegee toe ek agter haar rug op die olifant se rug klim nie, nargewaad en al. 🤣
Suiwer verbeelding van die Toortsie.
‹ PreviousIn die tagtigerjare
Next ›Die doemprofete
30 thoughts on “Wie is dit op die olifant se rug?”
Augustus 20, 2019 om 12:42 nm
Nou toe daar het jy toe nar gespeel 😂😂😂😂 Nogal gedink toe jy so op die olifant se rug wou ry dit sal beter wees as jy ‘n nar is. Ek sê maar net hoor!!!
Augustus 20, 2019 om 12:47 nm
Dink jy ook ek het ‘n nargesig? 🧐
Augustus 20, 2019 om 1:04 nm
😂😂😃😃😃 Nee Toorts…. ek ksn jou net as ‘n nar sien. Dink jy sal die rol goed vertolk.
Augustus 20, 2019 om 1:06 nm
As ek nou ‘n rukkie uit hierdie soelery kan klim, dink ek nogal ek us nie ‘n natuurlike nar nie. Ek jan sompel wees, maar raak selfbewus as die mense vir my kag. En ek is regtig lomp. Ek dink sirkusnarre is baie rats, moet wees om dit te doen wat hulle wel doen.
Augustus 20, 2019 om 3:04 nm
Wanneer daardie narmaskers op is is jy ‘n ander karakter en nie meer Toorts nie. Ja ek glo hulle moet rats wees…. maar jy speel die lompe nar wat oor alles val.
Augustus 20, 2019 om 3:10 nm
Ek hoef gelukkig nie die lomp een te speel nie, ek is dit sommer van nature! 😂
Augustus 20, 2019 om 1:01 nm
Ag Toortsie….ek sien nou net oranje krulle waar ek kyk!! Is so bly jy kon die olifant ry ding doen..ekke is maar lugtig om so hoog bo die grond te wees!
Ek was mal daaroor! Ek wonder net steeds wie was die gekose Towerin wat wel op die olifant mag ry?
Oranje is baie laag op my lys van gunstelingkleure. Gelukkig was dit ‘n helder oranje.
Augustus 20, 2019 om 3:56 nm
Narre is altyd die beste deel van die sirkus. Die ouens wat daar bo in die dak rondswaai, laat net my maag draai. Ek wil ‘n leeutemmer wees, maar daai leeus beter hulleself gedra.
Hester het ons nie gister op vuisboek gesien hoe cute en cuddly jy is nie? Leeutemmer, klink vir my meer na die waarheid
Augustus 20, 2019 om 4:38 nm
Jip, ek is mos onder die sterreteken van die leeu gebore. Ek glo nie ek sal daarvan hou om dansende poedeltjies af te rig nie 😁
Augustus 20, 2019 om 4:42 nm
Ek het liewer niks gesê nie, net my kop geskud en gelag. Ek kan jou as leeu-temmer sien, jy sal wraggies nie die poedeltjies kan afrig nie, eerste harde woorde en hulle hardloop weg. Leeus brul terug
Augustus 20, 2019 om 4:43 nm
Augustus 20, 2019 om 4:49 nm
Ek sal ook nie geduld met dansende poedeltjies hê nie. 😂
Augustus 20, 2019 om 4:50 nm
Nee, ek sien jou nie in daai rol nie.
Augustus 20, 2019 om 4:55 nm
Regtig nie. Dansal ek eerder stalle skoonmaak.
Augustus 20, 2019 om 4:57 nm
Augustus 20, 2019 om 4:47 nm
Hoor daar by die sirkusoom. Dit klink my hy wil graag vir elkeen die geleentheid van ‘n leeftyd gee.
Ek moet nou eers my moed bymekaarskraap …
Augustus 20, 2019 om 4:54 nm
Jy sal dit kan doen. 😁
Augustus 20, 2019 om 6:20 nm
Ek sou dit nou nooit kon raai!! ‘n Nar?? Bhahaha, jy is wraggies vol verrassings
Augustus 20, 2019 om 6:57 nm
Wat moes ek dan eerder wees? ‘n Sweefarties? 😳 😂 Vrou! Waarvan praat jy? Ek sou daar afval soos min. 😁
Augustus 20, 2019 om 10:00 nm
Toorts- so bly jy het my kans gegee op Ollie- ek wou nog altyd so op n olifant ry. Ag dit was lekker toe jy saam met my opklim. Ek is mos ook n nar. Ek val sommer vanself oor my eie voete en vang al die balle mis. Ons is n wonderlike span!!!
Augustus 20, 2019 om 10:05 nm
Ons ís ‘n wonderlike span, dit weet ons mos! 😁 Was dit jy op die olifant? Hoe bly is ek nou! Ek weet jy sou dit geniet.
Augustus 20, 2019 om 10:11 nm
Ja! Ek! Moet sê ek was bietjie skrikkerig dat ek sou afval, maar sy nek is so lekker breed en hy stap so rustig. Ek is seker jy het dit het so geniet soos ek!
Augustus 20, 2019 om 10:19 nm
Augustus 21, 2019 om 3:21 vm
Ek het darem in Bali die voorreg gehad om op ń olifant te ry, nogal lekker so hoog op oom Ollie se rug, maar die snaakste ding om op te ry is ń kameel. Ek sou nogal graag op een van daai pragtige wit perde met die fensie naam wou ry. Jy was ń uitstekende nar en die oranje hare het jou gepas.
Augustus 21, 2019 om 7:11 vm
Ag, ek het vergeet om van die bont pak te vertel! Maar ek hou mos van bont, so dit naak nie saak nie.
Nou toe, skryf van jou op die perdjies.
Augustus 21, 2019 om 9:58 vm
Hehe! Ek sien die hele pettalje voor my afspeel…oulik geskryf, Toortsnar!
Augustus 21, 2019 om 10:06 vm
Glad nie ek nie. 😂